Grisevisene handler om sex og kjønnsorganer, og inneholder de fleste tabuordene du kan komme på.

Du finner dem over hele landet, de er antakeligvis eldgamle i sin natur, og det finnes mange av dem. Det er alt fra stev og små stubber til lange sanger med mange vers og refreng. Hva har de felles? De er ofte svært grove.

Billedkunstner, kunsthåndverker og sanger Elfi Sverdrup, som har samlet på slike viser i mange år, har fått bakoversveis når hun har skjønt hvor mange som fortsatt kan disse sangene.

Etter en opptreden i Tønsberg kom det 16 stykker opp på scenen etterpå som ville synge sine sanger. Sverdrup tror at når hun bryter alle grenser på ei scene, følger folk, og særlig kvinner, gjerne etter.

– Mange vil kanskje hevde dette er rølp, men de finnes overalt og er eldgamle. De har med andre ord en viktig funksjon i folks liv. Men de blir som regel bare sunget langt, langt, langt utpå natta, når nesten alle har lagt seg.

Sverdrup har gått vitenskapelig til verks i tolkningen av sangene. Hun har funnet de samme visene i Norge og Sverige, og forteller at de er en felles tradisjon.

– Det føltes faktisk befriende å synge disse sangene første gangen, de hjalp meg litt med selvtilliten for jeg var så sjenert.

Men hun fikk mange kommentarer på at en som så så uskyldig ut kunne ta slike ord i sin munn. Sverdrup mener det ligger mye mer i disse grisevisene enn man kanskje tror første gang man hører dem.

– Jo dypere jeg går inn i dette materialet, jo mer respekt får jeg for det. Jeg tror kvinner gjennom tidene har brukt disse sangene som maktmidler og for å stanse brautende menn.

Les tekstene & lær melodiene:

Kjærringa kløpte rusketuska si

Kjærringa kløpte rusketuska si

Fire merker veide ulla

Fekk ho kje nok til hoser og sokk

Tok ho seg i rævva

Røska ut ein dott

Og så var'e nok til hoser og sokk

Og stallgutten fekk te hue

(I Bergen så synger de «hysj, hysj» istedenfor)

Du trenger javascript for å spille av lydklippet «».

Jentene på Sem

e. Elfi Sverdrup

Jentene på Sem en fire eller fem

Lagde seg en kuk av leire

Smørt'n inn med fett

Jaggu gikk det lett

Kom skal vi laga fleire

Du trenger javascript for å spille av lydklippet «Jentene på Sem».

Jenta satt på setra

e. Elfi Sverdrup

Jenta satt på setra og mjølka ei geit

Hei ille pille ille pille mjølka ei geit

Så fekk ho sjå ein kuk som låg i elva og flaut

Hei ille pille, ille pille pa

Jenta ho kasta frå seg bøtter og spann

Hei ille pille ille pille bøtter og spann

Så tok ho ein påle pella kuken i land

Hei ille pille, ille pille pa

Og jenta la kuken på sitt smellfeite lår

Hei ille pille, ille pille smellfeite lår

Ja der skal du liggja heilt te du står

Hei ille pille, ille pille pa

Hei sjungfaderi, heisjung fadera

Hei saituraitu fallerallera

Ja, der skal du liggja heilt te du står

Hei ille pille, ille pille pa

Du trenger javascript for å spille av lydklippet «Jenta satt på setra».

Stev frå Telemark

e. Elfi Sverdrup

Den fyste gongen e kuken småkå

Det va i eldhusi mæ e båkå

Den fyste gongen e kuken saug

Det va på bordet som mjølet fauk,

Ja, det va på bordet som mjølet fauk

Du trenger javascript for å spille av lydklippet «Stev».

Det bor en gammal mann

e. Elfi Sverdrup

Det bor en gammal mann oppi ei hule

Og dingle danglebær og la det skli

Han var så overjævlig te å pule

Og dingle danglebær og la det skli

Han pulte enker og faderløse

Og han tok rævva på de religiøse

Og stakkars kuene som sto i fjøset

Og dingle danglebær og la det skli

Sunget av Elfi Sverdrup. Du trenger javascript for å spille av lydklippet «Det bor en gammal mann».

Anbefalt videre lytting:

NRK møtte Elfi Sverdrup i Folkemusikktimen, der hun forteller mer om sitt arbeide med å samle griseviser fra hele landet. Hør om fruktbarhetsritualer og mer om sangenes opprinnelse: